Гьамидуллагьрин Роман Играмеддинан хва

Гьамидуллагьрин Роман Играмеддинан хва ва я ХӀамидуллагьрин Рамазан Играмеддинан хва (1990 йисан 3 декабр) - урусатдин спортсмен, дуьньядин ва Европадин гъилин кукӀунин чемпион я. Урусатдин спортдин лайихлу устӀар я. 65 килограммдал кьван тир категория экъечӀзавайди я. Миллетдай лезги я. Дувулар Докъузпара райондин Къара Куьре хуьряй я.

 Уьмуьрдин рехъ 

1990-лагьай йисан 3-лагьай фундукӀдиз дидедиз хьана. Санкт-Петербург шегьердин патахъай экъечӀзава. Тренерар: В.А. Сейнов ва А.В. Факеев я. Урусатдин акахьай дяведин кӀватӀалдин уртах я. КӀуьд йисалай гъутарин кукӀунрал машгъул я. Тарсар гъутарин кукӀунрин мектебда Тосно райондин Сельцо лугьудай поселокда И.Е. Рубцован гъилик къачуна.

2013-лагьай йисан нава вацраз Москвада тухванвай II-лагьай гъилин кукӀунин дуьньядин чемпионатда къизилдин медал къачуна. 65 килограммдал кьван тир категориядин финалда Гьамидуллагьрин Рамазана АСШ-рай тир Росарио Фабиан кӀаник кутуна. Эхиримжи кукӀун лап куьруьди тир: са декьикьадилай тӀимил вахтунин къене ада цӀуд очкодал къакъатна: «Заз финалдай тир зи душмандин кукӀун тухунин техника чизвачиртӀани, зун зи гъалибвилихъ агъазвай тир. Зун пара рекьиз фена, амма кьулухъди рехъ амачир: гъалиб хьана кӀанзавай. Сифте кукӀунра зун "ахварай аватзавай", эхиримжида жувак герек тир фикир кутуна. Сифте кукӀунар четинбур тир, гьакайла эхирмжи са тӀимил регьятдиз жезвай», - вичин эмоцияр ахъайа Рамазана..

Сосновый Борда 31-лагьай тӀулдинни 2-лагьай кьамугдин арада тухванвай акахьай дяведай ахъаяй турнирда Гьамидуллагьринди «Квайни квай техникадай» номинацияда гъалибна..

2015-лагьай йисан нава вацра Москвада тухванвай гъилин кукӀунай III Дуьньядин чемпионатда 65 килограммдал кьван тир категориядин финалда Рамазана иранви Реза Разави кӀаник кутуна..

 Агалкьунар 

 Гъилин кукӀунай юниоррин арада Урусатдин акъажунар, Ессентуки, 2011 - II-лагьай мукь (чка);
 Сергьятхъанди юкъуз талукь тир вириурусатдин турнир, Сосновый Бор, 2011 - I-лагьай мукь;
 В.П. Рябухинан гьурметдай вириурусатдин турнир, 2010 - II-лагьай мукь;
 Урусатдин КъПКМ-дин кӀелунин идарайрин арада тухванвай КъПКМ-дин кьилдинни кӀеретӀдин Чемпионат, Къазан, 2011 - I-лагьай мукь;
 Кефердинни рагъакӀидайпатан федерал округдин чемпионат, Санкт-Петербург, 2011 - I-лагьай мукь;
 Санкт-Петербург шегьердин чемпионат, 2011 - I-лагьай мукь;
 Дуьньядин чемпионат, 2013 - I-лагьай мукь;
 Европадин чемпионат, 2014 - I-лагьай мукь;
 Дуьньядин чемпионат, 2015 - I-лагьай мукь.

Лично-командный Чемпионат МВД России среди образовательных учреждений МВД России (г. Казань) 2011 г. — 1 место;

 Баянар 

Категория:лезги спортсменар